Rašytojos Sofijos Čiurlionienės vardinės stipendijos skyrimo Vilniaus universiteto studentams nuostatų

2 priedas

**VISUOMENINĖS VEIKLOS APRAŠAS**

Visuomeninei veiklai ir visuomenei naudingai veiklai Vydūno jaunimo Fondas priskiria šias veiklas:

1) Aktyvi veikla nevyriausybinių ir nepelno siekiančių organizacijų (toliau – NVO) veikloje. Pagal Lietuvos įstatyminę bazę NVO – nacionalinės arba regioninės piliečių bendrų interesų pagrindu sukurtos organizacijos, registruotos pagal asociacijų įstatymą, pvz.: Studentų atstovybės; skautų, ateitininkų, Šaulių ar kitos jaunimo ugdymo organizacijos, jaunimo organizacijų apskritieji stalai savivaldybėse, neįgaliųjų ar jų teises ginančios organizacijos, vietos bendruomenės ir kitos narystės asociacijos. Aktyvi veikla NVO veikloje reiškia, kad: a) kandidatas ėjo / eina pareigas organizacijoje, pvz., buvo organizacijos ar jos padalinio vadovas, valdybos, tarybos, kontrolės komisijos ar kitų valdymo organų narys; b) prisidėjo prie organizacijos veiklų organizavimo, pvz., savanoriškais pagrindais organizavo renginius, tokius kaip stovyklos, seminarai, plenerai, sąskrydžiai, minėjimai ir pan. užtikrino nuolatinę, tęstinę organizacijos ar jos padalinio veiklą, priklausomai nuo organizacijos veiklos pobūdžio ir formų; c) rengė ir įgyvendino organizacijos ilgalaikius ir (ar) trumpalaikius projektus;

2) Savanorystė socialinės, švietimo, kultūros, gamtos apsaugos, sveikatos apsaugos srityse veikiančiose nevyriausybinėse nepelno siekiančiose organizacijose. Tokios organizacijos gali būti registruotos, kaip asociacijos ar viešosios įstaigos. Savanorystė –altruistinė, nepriverstinė veikla, kai dalis savo laiko, energijos, žinių ir asmeninės patirties atiduodama dirbant visuomenei naudingą darbą, padedant kitiems (ne giminėms ir ne draugams) ir negaunant už tai piniginio atlygio. Savanoris nėra organizacijos narys, darbuotojas, pameistrys, mokinys ar praktikantas.

Visuomenei naudingų veiklų sričiai negali būti priskiriamos tokios asmeninius pomėgius, polinkius išreiškiančios bei profesinės raidos poreikius tenkinančios veiklos, kaip:

1) Pranešimų rengimas ir skaitymas mokslinėse–praktinėse konferencijose;

2) Dalyvavimas dainų, šokių kolektyvuose, sporto komandose;

3) Dalyvavimas olimpiadose, turnyruose, varžybose, čempionatuose;

4) Dalyvavimas kitų organizuotose vasaros mokyklose, jaunimo mainuose ir kt. neformaliojo švietimo / ugdymo veiklose.